
השטח והמפה:

המפה בקנה מידה 1:15,000, קווי גובה 10 מטר. 

הניווט הוא בשטח פארק רמת מנשה והמרחב הביוספרי. השטח מורכב מיערות של קק"ל, חורש טבעי, שטחי בור פתוחים ושדות מעובדים.

השטח תלול ברובו, ומומלץ מאד לשים לב לקווי הגובה בכל בחירת ציר שמבצעים במהלך הניווט. הסינגלים המרכזיים במפת הניווט ("צהוב" ו-"כחול") מופיעים במפה, אך סינגלים אחרים לעיתים מסומנים במפה ולעיתים לא.

דגשים לתחרות:

1. יש לרכוב עם קסדה, ומומלץ מגינים וכפפות. יש לקחת מים לכל הדרך, כיוון שאין תחנות מים בדרך.

2. אין כניסה לשדות מעובדים. שדות מעובדים אינם מסומנים במפה כאסורים לכניסה, אך ניתן לזהות אותם בקלות בשטח (חיטה ירוקה בגובה של כמטר).

3. בשטח פעילות רבה של רוכבי אופניים, אופנועים, טרקטורונים ושאר ממונעים אשר לעיתים גם נכנסים לסינגלים. רכבו בזהירות והיו קשובים לפעילות ממונעת סביבכם.

4. יתכן ובחלק מהלגים יהיו קטעי רכיבה קצרים נגד כיוון הרכיבה המקובל בסינגלים - היו זהירים וערניים.

5. חלק מהשבילים הרחבים והמהירים מכוסים באבן חלקלקה. יש לרכוב בזהירות באזורים אלו.

6. בשטח מספר רב של מעברי בקר המסומנים במפה. יש לחצות בזהירות. במקרה של פתיחת שער בקר, יש לסגור את השער אחריכם.

מסלולים:

1. מסלול ארוך - 15 תחנות, 20 ק"מ מסלול אופטימלי

2. מסלול קצר - 10 תחנות, 12 ק"מ מסלול אופטימלי

